b'\n_START_ARTICLE_\nIatrogeeninen\n_START_SECTION_\nHistoria\n_START_PARAGRAPH_\nTermin "iatrogeeninen" etymologia on "parantajan aiheuttama" (iatros tarkoittaa parantajaa kreikan kieless\xc3\xa4); sellaisena se saattoi olla hyv\xc3\xa4\xc3\xa4 tai pahaa._NEWLINE_Hippokrateen p\xc3\xa4ivist\xc3\xa4 alkaen on tiedostettu l\xc3\xa4\xc3\xa4k\xc3\xa4rin potentiaaliset kyvyt aiheuttaa my\xc3\xb6s pahaa. Fraasi Primum non nocere ("ennen kaikkea v\xc3\xa4lt\xc3\xa4 vahingoittamasta potilasta") on t\xc3\xa4rke\xc3\xa4 osa l\xc3\xa4\xc3\xa4ketieteen etiikkaa, ja tarkoituksella aiheutettu iatrogeeninen tai muu sairaus tai kuolema onkin rikos monissa yhteiskunnissa._NEWLINE_L\xc3\xa4\xc3\xa4k\xc3\xa4rin siirtyminen suoraan ruumiinavauksesta hoitamaan synnytt\xc3\xa4vi\xc3\xa4 \xc3\xa4itej\xc3\xa4 aiheutti paljon iatrogeenisi\xc3\xa4 lapsivuodekuolemia 1800-luvulla ennen kuin infektioiden mekanismi havaittiin (ks.Ignaz Semmelweis)._NEWLINE_L\xc3\xa4\xc3\xa4ketieteen kehittyminen 1900-luvulla on auttanut paremmin v\xc3\xa4ltt\xc3\xa4m\xc3\xa4\xc3\xa4n iatrogeenisi\xc3\xa4 tiloja. Antiseptiikka, anestesia, antibiootit ja paremmat kirurgiset toimenpiteet ovat v\xc3\xa4hent\xc3\xa4neet huomattavasti iatrogeenisi\xc3\xa4 kuolemia.'